પંદરેક કિલોમીટર પછી દૂરથી ઝૂંપડું દેખાયું, અને પાસે પહોંચી એક વડની છાયામાં અમે ગાડી પાર્ક કરી. ગાડીમાંથી ઉતરીને હજુ સામાન ભેગો કરતા હતાં કે અમારા ડ્રાઈવર કહે, “ગાડીમાં પંચર છે.” ટાયર સપાટ થઈ રહ્યું હતું, જો કે રસ્તામાં આવું ન થયું એ સારુ થયું એમ વિચાર્યું, પણ પછી થયું, સાંજના સાત થયા છે, અહીં પહોંચવામાં જ અમને બે કલાક ઉપર થઈ ગયાં હતાં, ધાર્યા કરતા ઘણો વધારે સમય. વળી સ્ટેપની ટાયર ભાવનગરથી મહુવા આવતા વચ્ચે પડેલા પંચર દરમ્યાન બદલી લીધેલું, ને પછી ક્યાંય તેમણે પંચર કરાવેલું નહીં. ખરેખરી મૂંઝવણ થઈ. શું કરવું?